Трамп Қытаймен сауда келісімін тоқтату туралы шешім қабылдады
"Трамп Қытаймен сауда келісімін тоқтату туралы шешім қабылдады" | "https://abai.kz/post/115061"
TITLE: Трамп Қытаймен сауда келісімін тоқтату туралы шешім қабылдады
URL: https://abai.kz/post/115061
META: "Трамп Қытаймен сауда келісімін тоқтату туралы шешім қабылдады" | "https://abai.kz/post/115061"
DATE: 23.06.2020
AUTHOR(s): Abai.kz
TOTAL WORDS: 195
TEXT: АҚШ президенті Дональд Трамп коронавирустың «қытайдан шыққаны» туралы ақпараттың өсуіне байланысты Қытаймен сауда келісімін тоқтатуға шешім қабылдады. Бұл туралы Трамптың сауда жөніндегі кеңесшісі Питер Наварро Fox News телеарнасының эфирінде мәлімдеді. «Олар 15 қаңтарда сауда келісіміне қол қою үшін келді. Бұл вирус таралғаннан екі айдан кейін болды», - деді Наварро. АҚШ пен Қытай сауда келісімінің бірінші бөлігіне 15 қаңтарда қол қойды. Оған сәйкес Вашингтон шамамен 250 миллиард доллар тұратын қытайлық тауарларға 25 пайыздық баж салығын, 120 миллиард долларлық тауарларға 7,5 пайыздық салықты сақтап қалды. Келісім бойынша Қытай тарапы АҚШ-тың 75 миллиард долларлық өнеркәсіп тауарларын, 50 миллиард долларға энергияны, 40 миллиард долларға ауылшаруашылық өнімдерін сатып алады, ал Қытай алдағы екі жылда қызметтерге 35-40 миллиард доллар жұмсауға мәжбүр болады. Сондықтан Америка Құрама Штаттары жүздеген миллиард доллар тұратын Қытаймен саудадағы теңгерімсіздікті оң шешеді деп күтеді. Ресми түрде, Пекин мен Вашингтон әлі күнге дейін сауда келісімі бойынша міндеттемелерді орындауға дайын екендіктерін айтады. Бірақ Қытай тарапы АҚШ-ты протекционистік саясат жүргізеді деп айыптайды және осылайша келісімнің орындалуына кедергі келтіреді. Ал АҚШ Пекиннің коронавируспен күресте шынайы саясатын тергеуді бастады. Бұған дейін Қытайдың құнды қағаздарды бақылау комитеті төрағасының орынбасары Фан Синьхай ҚХР билігін елді долларлық төлем жүйесінен бас тартуға шақырғаны туралы хабарланған болатын. Abai.kz
